Náměstí Svobody (Brno)

náhľad|Časť Náměstí Svobody s fontánou
náhľad|Náměstí Svobody v noci

**Náměstí Svobody** (hovorovo *Svoboďák*; v minulosti označované ako **Dolní trh** alebo nemecky *Grosser Platz*, teda **Veľké námestie**) je najvýznamnejšie námestie v Brne. Nachádza sa priamo v centre historického jadra mesta (katastrálne územie Město Brno) a je zhruba trojuholníkového tvaru.

## História

[náhľad|vľavo|Zaniknutý [Kostol svätého Mikuláša (Brno)|kostol sv. Mikuláša (1866)]]
Náměstí Svobody je pomyslený stred a centrum celého mesta. Prvé zmienky o ňom pochádzajú z 13. storočia, kedy nieslo názov *Forum Inferius*, čo sa onedlho preložilo do češtiny ako *Dolní rynek*. V dobách stredoveku si tu bohatí mešťania a šľachtici budovali domy, vďaka čomu význam námestia rástol. Roku 1679 bol vystavaný morový stĺp, ktorý sa čoskoro stal dominantou celého námestia. V roku 1869 bol zbúraný Kostol svätého Mikuláša, jeho posledné zvyšky zanikli po náletu v roku 1945. Na prelome 19. a 20. storočia bolo námestie rozsiahle prestavané, mnoho domov bolo zbúraných a prestavaných v novorenesančnom slohu. V roku 1929 vyrástla na západnej strane námestia podľa projektu architekta Bohuslava Fuchsa rozsiahla funkcionalistická budova Moravskej banky s pasážou Beta. 

V roku 1901 námestie preťala v severojužnom smere električková trať od hlavnej stanice na Moravské námestie, ku ktorej sa počas niekoľko ďalších rokov pridali trate Mendlovo náměstí - Šilingrovo náměstí - Náměstí svobody (zo západu po Zámečnické ulici) a - Stará osada - Selská z východu po Kobližnej. Do súčasnosti sa dochovala len prvá z tratí vedená severojužným smerom.

Zatiaľ posledná rekonštrukcia námestia prebehla v roku 2006, kedy bolo námestie kompletne predláždené, osadená bronzová fontána s veršami Jána Skácela, opravený morový stĺp, vyznačená poloha bývalého kostola sv. Mikuláša a novo vysadených niekoľko stromov. Ešte pred zahájením rekonštrukcie boli v podzemí vybudované kolektory. V roku 2010 bol na námestie umiestnený orloj, v skutočnosti nejde o orloj v pravom zmysle slova, ale o veľmi zvláštne hodiny vyrobené z africkej žuly v tvaru náboja, ktoré tak majú pripomínať obliehanie Brna Švédmi v roku 1645.

## Vývoj názvu námestia
* 13. stol. - forum Inferius (Dolní trh)
* 14. stol. - forum Inferius + Lugek (Dolní trh + Lugek?)
* 15. stol. - Dolní trh (Unterring, tiež Niederring)
* 18. stol. - Velké náměstí (Grosser Platz)
* 15. 12. 1915 - náměstí Císaře Františka Josefa (Kaiser-Franz-Josef-Platz)
* 30. 12. 1918 - náměstí Svobody (Freiheitsplatz)
* 17. 3. 1939 - náměstí Adolfa Hitlera (Adolf-Hitler-Platz)
* 18. 3. 1939 - náměstí Svobody (Freiheitsplatz)
* 26. 6. 1942 - náměstí Viktoria (Viktoria-Platz)
* 10. 5. 1945 - náměstí Svobody 

## Galéria

Súbor:Náměstí svobody v Brně II.jpg|Námestie z juhu. Vpravo vpredu žulový hodinový stroj, vpravo vzadu Palác šlechtičen, uprostred Skácelova fontána, v pozadí veža kostola sv. Jakuba
Súbor:Brno-Palác šlechtičen II.jpg|Palác šlechtičen
Súbor:Dům u mamlasů.JPG|Dům u čtyř mamlasů
Súbor:Morový sloup na brněnském náměstí Svobody od jihovýchodu.jpg|Morový stĺp
Súbor:Kleinův palác.jpg|Kleinův palác
Súbor:Dům pánů z Lipé at spring 2010.jpg|Dům pánů z Lipé
Súbor:Dům pánů z lipé - pasáž I.JPG|Pasáž Domu pánů z Lipé
Súbor:Omega Brno 2010 02.JPG|Budova Omega
Súbor:Brnensky Orloj na Namesti Svobody.JPG|Žulový hodinový stroj
Súbor:Rozkvet Liberty Square Brno Night 2009.jpg|Vchod do pasáže Rozkvět
Súbor:Pasáž Alfa.JPG|Pasáž Alfa
Súbor:Pasáž Beta (1).JPG|Pasáž Beta


## Referencie

## Iné projekty

## Externé odkazy
* Scénologie náměstí Svobody (bakalárska práca; formát pdf)
* Náměstí svobody, apríl 2007, Foto: UniFly
* Letecký pohľad na námestie
* Článok o histórii námestia 
* Fotografie námestia rôznych dôb 
* Článok o obnove námestia 

## Zdroj

Slobody